El Consell dels Joves de Gandia celebrarà Halloween amb la VIII edició de l'Alqueria del terror del 31 d'octubre al 2 de novembre
23 octubre 2024

## El Consell dels Joves de Gandia celebrarà Halloween amb la VIII edició de l'Alqueria del terror del 31 d'octubre al 2 de novembre23 octubre 2024Última actualització: 23 octubre 2024

![](../gestion/img/9072c3cee795d8eba6834fae350664de2becdcaac2baed6520088a892659ca48.jpg)  
  

La **regidora delegada de Joventut, Inma Rodríguez**; el **president del Consell dels Joves, Adrià Ordines**; el **secretari del col·lectiu, Pablo Sousa**, i el **tresorer de l'entitat, David Valiente**, han presentat hui la **VIII edició de l'Alqueria del Terror**, que es durà a terme **entre el 31 d'octubre i el 2 de novembre**.  
  
Tal com ha explicat el president de l'organització, l'esdeveniment **estarà ubicat a l'Alqueria Laborde i serà totalment gratuït**. Les diferents activitats programades es duran a terme **entre les 18 i les 00 hores dels tres dies, encara que la darrera nit s'allargarà fins a les 2** de la matinada.  
  
_"M'agradaria destacar la feina que han fet tots els voluntaris del Consell. Sense aquestes mans totalment altruistes no ho podríem haver organitzat. Fa mesos que treballem perquè es puga comparar amb altres iniciatives similars tot i tenir un pressupost ajustat"_, ha assenyalat Ordines.  
  
A més, ha aprofitat l'ocasió per a destacar que es tracta d'un projecte que va començar el 2013, és a dir, que malgrat la pandèmia, ja fa més de deu anys que està en marxa i cada vegada és més conegut.  
  
Per la seua banda, Sousa ha comentat que la iniciativa comptarà amb un mercat artesanal, una zona de jocs i pintacares, una zona gastronòmica i musical, animació itinerant, etc.  
  
També hi haurà un bou mecànic del que la gent podrà gaudir entre les 20 a les 00 hores de divendres i dissabte, un passatge del terror que obrirà durant aquest mateix horari els tres dies, a més de castells inflables per als més menuts, i diversos Dj's i actuacions musicals que posaran el punt final a la festa entre les 00 i les 2 hores de la última nit.  
  
Pel que fa a l'ambientació, Valiente ha destacat que en aquesta edició _"s'ha aprofundit molt els decorats. Busquem sorprendre l'espectador i hem innovat molt al passatge 'Arkabrux', que és el plat fort de l'esdeveniment i té escenes molt visuals i un decorat molt treballat"_, ha afegit.  
  
Finalment, l'edil ha agraït a tota la directiva del Consell dels Joves el seu esforç i ha convidat tota la ciutadania, tant de Gandia com de la comarca, a gaudir d'aquesta extensa programació. _"És l'esdeveniment de Halloween més esperat i desitjat de la ciutat i s'han preparat activitats de terror molt divertides"_, ha dit.

[Twittear](https://twitter.com/share)